**The Walker Brothers** je ime američkog rock i pop sastava iz 1960-ih tih koji je svoj uspjeh doživio u Britaniji. 
*Walker Brothersi* nisu bili *Britanci*, nisu bili *braća*, a i njihovo prezime nije bilo *Walker* već *Engel* ( Scott), *Maus* (John) i *Leeds* (Gary), bili su *velike zvijezde* u Britaniji i vrlo male u rodnoj zemlji.

Historija sastava
-----------------

*The Walker Brothers* osnovani su u Los Angelesu 1964. od strane muzičara koji su već svirali u različitim grupama. 
*Scott Engel* nastupao je u grupi *The Routers*, a *Gary Leeds* u *The Standellsima*. *John Maus* imao je vlastitu grupu, kojoj se prvi pridružio *Scott Engel* svirajući bas. Tada im se pridružio Leeds i tako je nastao trio *Walker Brothers*, ime Walker Brothers - odabrali su jednostavno zato jer im se svidjelo.. *Gary Leeds* koji je bio na muzičkoj turneji u Britaniji kao prateći muzičar tada popularnog pjevača *P. J. Probya*, poslao je demo snimke u tadašnju muzičku prijestolnicu London, producentu *Johnny Franzu*. Nakon preslušanih snimaka on ih je pozvao u London, ali kad su se februaru 1965. pojavili, odbio je potpisati ugovor sa njima.

No momci su se snašli, nastupavši po razno raznim klubovima i osigurali ugovor za snimanje ploča s kućom *Philips Records*. Njihov prvi singl *Pretty Girls Everywhere*, s *Mausom* kao glavnim pjevačem, nije bio baš dobro prihvaćen, ali su se britanske radio stanice oduševile slijedećom pjesmom - *Love Her*, koju je otpjevao *Engel* sa svojim finim baritonom, i tako se ta pjesma popela na britansku top listu u junu 1965. Ovu kompoziciju su već snimili The Everly Brothers kao B stranu na svojoj sing ploči *The Girl Who Sang The Blues* 1963.

Izdavačka kuća *Philips*, zatim je snimila i izdala njihovu izvedbu balade Burta Bacharacha i *Hala Davida* - **Make It Easy on Yourself** (i tu kompoziciju je već prije je snimio pjevač *Jerry Butler*). I ovu je pjesmu vrlo sugestivno otpjevao *Engel* (koji se prezvao u *Scott Walker* ), aranžman je napravio *Ivor Raymonde*, a muzičku produkciju vodio *Johnny Franz*. On je osigurao veliki orkestar u stilu produkcije Phila Spectora, pjesma se popela na #1 bitanske top ljestvice u augustu 1965. , a na kraju godine popela se na #16 američkih ljestvica.
Zatim je uslijedio uspjeh u martu 1966. sa *My Ship Is Coming In* (#3 u Britaniji), a zatim su izbacili svoj najveći hit - **The Sun Ain't Gonna Shine Anymore**. ( #1 u Britaniji). U to vrijeme bili su u zenitu popularnosti u Britaniji, osobito *Scott Walker* koji je postao tinejdžerska zvijezda (naročito među djevojkama). Pjesma je ušla i na američke liste, ali se popela tek #13.

*Walker Brothers* nastavili su nizati hitove u Britaniji tokom 1966. i 1967. sa *Scottom* koji je sve više preuzimao ulogu lidera u sastavu. No i njih je pregazilo vrijeme i promjena muzičkog ukusa, tako da su se 1968. nakon turneje po Japanu razišli zbog nesuglasica i različitih umjetničkih usmjerenja.
Članovi *Walker Brothersa* nastavili su solo karijere, od njih je svakako *Scott* imao najviše uspjeha.

1976. grupa se nenadano ponovno okupila i uspjela još jednom osvojiti britansku publiku s hitom *Toma Rusha* - *No Regrets*. No njihova slijedeća tri albuma, prošla su vrlo loše, tako se grupa ponovno raspala.

### Članovi sastava

* **Scott Walker** - rođen je kao **Noel Scott Engel**, 9. januar, 1943. Hamilton, Ohio - vokal, bas gitara
* **Gary Walker** - rođen je kao **Gary Leeds**, 9. nmart, 1942. Glendaleu, Kalifornija - bubnjevi, vokal.
* **John Walker** - rođen je kao **John Maus**, 12. novembar, 1943. New York - gitara, vokal

Diskografija
------------

### Singl ploče

| A-strana | B-strana | Godinaizdanja | Britanska top ljestvica | Američka top ljestvica |
| --- | --- | --- | --- | --- |
| "Pretty Girls Everywhere" | "Doin' the Jerk" | 1965 | - | - |
| "Love Her" | "The Seventh Dawn" | 20 | - |
| "Make It Easy On Yourself" | "But I Do" | 1 | 16 |
| "My Ship Is Coming In" | "You're All Around Me" | 3 | 63 |
| "The Sun Ain't Gonna Shine Anymore" | "After The Lights Go Out" | 1966 | 1 | 13 |
| "(Baby) You Don't Have To Tell Me" | "My Love Is Growing" | 13 | - |
| "Another Tear Falls" | "Saddest Night In The World" | 12 | - |
| "Deadlier Than The Male" | "Archangel" | 32 | - |
| "Stay With Me Baby" | "Turn Out The Moon" | 1967 | 26 | - |
| "Walking In The Rain" | "Baby Make It The Last Time" | 26 | - |
| "No Regrets ( skladba Tom Rusha)" | "Remember Me" | 1976 | 7 | - |
| "Lines" | "First Day" | - | - |
| "We're All Alone" | "Have You Seen My Baby" | 1977 | - | - |
| "The Electrician" | "Den Haague" | 1978 | - | - |
|

### Studijski albumi

| Naziv | Godinaizdanja | Etiketa | Britanska top ljestvica albuma |
| --- | --- | --- | --- |
| *Take It Easy with The Walker Brothers* | 1965 | Philips Records | 3 |
| *Portrait* | 1966 | Philips Records | 3 |
| *Images* | 1967 | Philips Records | 6 |
| *No Regrets* | 1975 | GTO Records | 49 |
| *Lines* | 1976 | GTO Records | - |
| *Nite Flights* | 1978 | GTO Records | - |
|

Izvori
------

1. ↑  Joseph Murrells: *The Book of Golden Discs*, Barrie and Jenkins Ltd 1978. str. 198. ISBN 0-214-20512-6
2. 1 2  Martin C. Strong: *The Great Rock Discography 2000*, Mojo Books Edinburgh, str. 1042/3, ISBN 1-84195-017-3
3. 1 2 3  David Roberts: *British Hit Singles & Albums*, Guinness World Records Limited 2006, London, str. 589/590, ISBN 1-904994-10-5

Vanjske poveznice
-----------------

* The Walker Brothers
* Scott Walker-Fanpage Arhivirano 2011-05-15 na Wayback Machine-u